DA Den Europæiske Unions Tidende L 269/5

KOMMISSIONENS GENNEMFØRELSESFORORDNING (EU) 2017/1899

af 18. oktober 2017

om registrering af en betegnelse i registret over garanterede traditionelle specialiteter (Tradiční Lovecký salám/Tradičná Lovecká saláma (GTS) og Tradiční Špekáčky/Tradičné Špekačky (GTS))

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 26 og artikel 52,2, og

ud fra følgende betragtninger:

(1) I overensstemmelse med artikel 26 i forordning (EU) nr. 1151/2012 har Den Tjekkiske Republik indgivet betegnelserne »Tradiční Lovecký salám«/»Tradičná Lovecká saláma« og »Tradiční Špekáčky«/»Tradičné Špekačky« med henblik på registrering med betegnelsesforbehold i det register over garanterede traditionelle specialiteter (GTS), der er omhandlet i artikel 22 i forordning (EU) nr. 1151/2012.

(2) Betegnelserne »Lovecký salám«/»Lovecká saláma« og »Špekáčky«/»Špekačky« er tidligere blevet registreret (2) som garanterede traditionelle specialiteter uden betegnelsesforbehold i overensstemmelse med artikel 13,1, i Rådets forordning (EF) nr. 509/2006 (3).

(3) Efter den nationale indsigelsesprocedure, der er omhandlet i artikel 26,1, andet afsnit, i forordning (EU) nr. 1151/2012, blev betegnelserne »Lovecký salám«/»Lovecká saláma« hver især suppleret af udtrykkene »Tradiční« og »Tradičná« og betegnelserne »Špekáčky«/»Špekačky« blev hver især suppleret med udtrykkene »Tradiční« og »Tradičné«. Alle disse supplerende udtryk angiver produkternes traditionelle og særlige karakter, jf. artikel 26,1, tredje afsnit, i forordning (EU) nr. 1151/2012.

(4) Betegnelserne »Tradiční Lovecký salám«/»Tradičná Lovecká saláma« og »Tradiční Špekáčky«/»Tradičné Špekačky« blev undersøgt af Kommissionen og derefter offentliggjort i Den Europæiske Unions Tidende (4).

(5) Da Kommissionen ikke har modtaget indsigelser, jf. artikel 51 i forordning (EU) nr. 1151/2012, bør betegnelserne »Tradiční Lovecký salám«/»Tradičná Lovecká saláma« og »Tradiční Špekáčky«/»Tradičné Špekačky« registreres med betegnelsesforbehold —

VEDTAGET DENNE FORORDNING:

Artikel 1

Betegnelserne »Tradiční Lovecký salám«/»Tradičná Lovecká saláma« (GTS) og »Tradiční Špekáčky«/»Tradičné Špekačky« (GTS) registreres med betegnelsesforbehold.

Varespecifikationen for de garanterede traditionelle specialiteter »Lovecký salám«/»Lovecká saláma« og »Špekáčky«/»Špekačky« anses for at være specifikationen, jf. artikel 19 i forordning (EU) nr. 1151/2012, for de garanterede traditionelle specialiteter »Tradiční Lovecký salám«/»Tradičná Lovecká saláma« og »Tradiční Špekáčky«/»Tradičné Špekačky« med betegnelsesforbehold.

Betegnelsen i1 er produkter i kategori 1.2. kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (5).

Artikel 2

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. oktober 2017. På Kommissionens vegne Jean-Claude JUNCKER Formand

(1) EUT L 343 af 14.12.2012, s. 1.

(2) Kommissionens forordning (EU) nr. 160/2011 af 21. februar 2011 om registrering af en betegnelse i registret over garanterede traditionelle specialiteter (Lovecký salám/Lovecká saláma (GTS)) (EUT L 47 af 22.2.2011, s. 7).

Kommissionens forordning (EU) nr. 158/2011 af 21. februar 2011 om registrering af en betegnelse i registret over garanterede traditionelle specialiteter (Špekáčky/Špekačky (GTS)) (EUT L 47 af 22.2.2011, s. 3).

(3) Rådets forordning (EF) nr. 509/2006 af 20. marts 2006 om garanterede traditionelle specialiteter i forbindelse med landbrugsprodukter og fødevarer (EUT L 93 af 31.3.2006, s. 1). Ophævet og erstattet af forordning (EU) nr. 1151/2012.

(4) EUT C 167 af 11.5.2016, s. 21.

(5) Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).